সোহিনী রায় (জন্ম: ২৫শে আগস্ট, ১৯৬৬) হলেন একজন ধ্রুপদী মণিপুরী নৃত্যশিল্পী [Devotional Dance by Chris Shull 2008-04-25, Page 15D, The Wichita Eagle] নৃত্য-গবেষক এবং নৃতত্ত্ববিদ, যিনি বর্তমানে মার্কিন যুক্তরাষ্ট্রের লস অ্যাঞ্জেলেসে অবস্থান করছেন।   প্রাথমিক কর্মজীবন  রায় সাত বছর বয়স থেকে কলকাতায় মণিপুরী নর্তনালয়ে, গুরু বিপিন সিং, দর্শনা জাভেরি এবং কলাবতী দেবীর অধীনে নৃত্যের প্রশিক্ষণ নিয়েছেন। তিনি এগারো বছর বয়সে গুরু বিপিন সিংয়ের সাথে তাঁর দীক্ষা অনুষ্ঠানের মধ্য দিয়ে শুরু করেছিলেন এবং চৌদ্দ বছর বয়সে পেশাদারী নৃত্যানুষ্ঠান শুরু করেছিলেন।  তিনি চৌদ্দ বছর বয়স থেকেই গুরু বিপিন সিংহের গবেষণা সহায়ক হিসাবে ছিলেন এবং ১৯৮২ সালে ভারত সরকারের সংস্কৃতি মন্ত্রণালয় থেকে মণিপুরী নৃত্যে জাতীয় বৃত্তি পেয়েছিলেন।  একই সাথে তিনি কলকাতায় মডার্ন গার্লস হাই স্কুল থেকে পড়াশোনা করছিলেন যেখানে তিনি স্কুল কার্যক্রমেও নৃত্য প্রদর্শন করতেন।   শিক্ষা জীবন  রায় নৃবিজ্ঞানে বি.এস.সি. এবং এম.এসসি ডিগ্রি নিয়েছিলেন কলকাতা বিশ্ববিদ্যালয় থেকে। পরে, তিনি নৃত্যে এমএ এবং নৃবিজ্ঞানে পিএইচডি ডিগ্রি নিয়েছিলেন লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে। তিনি হার্ভার্ড ডিভিনিটি স্কুলের  বিশ্ব ধর্মের অধ্যয়ন কেন্দ্রের ফেলো ছিলেন এবং ইরভিনের ক্যালিফোর্নিয়া বিশ্ববিদ্যালয়ের, মানবিক গবেষণা ইনস্টিটিউটের অনুষদ ফেলো ছিলেন। তিনি ক্যালিফোর্নিয়া বিশ্ববিদ্যালয়, ইরভিন, ক্যালিফোর্নিয়া বিশ্ববিদ্যালয়, সান্টা বারবারা  এবং সান্টা মনিকা কলেজে অধ্যাপনা করেছেন এবং তাঁর অনেক প্রকাশন রয়েছে।   নৃত্যের পেশা  সোহিনী রায় দক্ষিণ ক্যালিফোর্নিয়ার ''ইনস্টিটিউট অফ মণিপুরী ডান্স''-এর প্রতিষ্ঠাতা এবং শৈল্পিক পরিচালক।  তিনি ধ্রুপদী মণিপুরী নৃত্যের বহু প্রযোজনার, নৃত্য পরিকল্পনা এবং পরিচালনা করেছেন। এদের মধ্যে আছে, হারাও-কুম্মেই: মণিপুরী নৃত্যে আনন্দ উদ্‌যাপন,  গীত-গোবিন্দ, কৃষ্ণ-নিংশিংবা। এছাড়াও তিনি ইউরোপ, মার্কিন যুক্তরাষ্ট্রের বহু দেশে এবং ভারতের বিভিন্ন অনুষ্ঠানে নৃত্য পরিবেশন এবং ভ্রমণ করেছেন।    একাডেমিক পুরস্কার এবং অর্জন  - জয়ন্তী পুরস্কার, ভারতের কলকাতা বিশ্ববিদ্যালয়, ১৯৮৮ সালে   - জাতীয় বৃত্তি, কলকাতা বিশ্ববিদ্যালয়, ভারত, ১৯৮৮ সালে  - বিশ্ববিদ্যালয়ের স্বর্ণপদক, কলকাতা বিশ্ববিদ্যালয়, ভারত, ২০১১ সালে  - নৃবিজ্ঞানের জেবি ডোনে পুরস্কার, রয়্যাল নৃবিজ্ঞান ইনস্টিটিউট, যুক্তরাজ্য, ২০০৯ সালে    নৃত্য পুরস্কার এবং কৃতিত্ব  - ১৯৮২-১৯৮৬ সাল থেকে ভারত সরকারের জাতীয় বৃত্তি,  - মণিপুরী নৃত্যে প্রথম পুরস্কার, সংগীতোৎসব, ১৯৮৮ সালে  - শ্রীনগর-মণি পুরস্কার, কাল-কি-কলাকার সংগীত সম্মেলন, মুম্বাই, ১৯৮৮ সালে  - নরতন আচার্য্য, মণিপুরী নর্তনালয়, কলকাতা, ১৯৯৯ সালে  - এলেন ওয়েইসম্যান লস অ্যাঞ্জেলেস ট্রেজারস অ্যাওয়ার্ড, ক্যালিফোর্নিয়া ট্র্যাডিশনাল মিউজিক সোসাইটি, ২০০৭ সালে [Khokar, Ashish Mohan Attendance Dance annual of India 2007, pg 11]  - মনোনয়ন, লেস্টার হর্টন পুরস্কার, ২০০৭ সালে  - বিজয়ী, লেস্টার হর্টন পুরস্কার, ২০০৮ সালে   - মনোনয়ন, লেস্টার হর্টন পুরস্কার, ২০১০ সালে   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:পশ্চিমবঙ্গের নারী বিজ্ঞানী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:২১শ শতাব্দীর ভারতীয় সমাজ বিজ্ঞানী বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:ভারতীয় নারী নৃবিজ্ঞানী বিষয়শ্রেণী:ভারতীয় নারী সামাজিক বিজ্ঞানী বিষয়শ্রেণী:কলকাতার বিজ্ঞানী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় সমাজ বিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী